2 Johane 1 | Beibele Inthaneteng | Phetolelo ya Lefase le Lefsa
1 Nna monna yo mogolo+ ke ngwalela wena mohumagadi yo a kgethilwego+ ke Modimo, wena le bana ba gago bao ke ba ratago e le ka kgonthe,+ ba sa ratwe ke nna ke nnoši, eupša le ke bohle bao ba tsebago therešo,+ 2 ka baka la therešo ye e dulago go rena+ le yeo e tlago go ba le rena ka mo go sa felego.+ 3 Botho bjo bogolo bja Modimo,+ kgaugelo le khutšo tše di tšwago go Modimo Tate+ le go Jesu Kriste Morwa wa Tate, di tla ba le rena gotee le therešo le lerato.+ 4 Ke thaba kudu gobane ke hweditše ba bangwe ba bana ba gago+ ba sepela therešong,+ go etša ge re amogetše taelo e tšwago go Tate.+ 5 Bjale ke a go kgopela wena mohumagadi, gore re ratane+ (ga ke go ngwalele taelo e mpsha,+ eupša yeo re bilego le yona go tloga mathomong).+ 6 Se ke seo lerato le se bolelago,+ gore re tšwele pele re sepela go ya ka ditaelo tša gagwe.+ Ye ke yona taelo yeo le swanetšego go tšwela pele le sepela ka yona go etša ge le kwele go tloga mathomong.+ 7 Gobane bafori ba bantši ba tšwetše lefaseng,+ e lego batho bao ba sa bolelego gore ba dumela go Jesu Kriste e le yo a tlilego a le nameng.+ Yo ke mofori+ le molwa-le-Kriste.+ 8 Itšhetšeng gore le se ke la loba dilo tše re šometšego go di tšweletša, eupša gore le hwetše moputso o tletšego.+ 9 Yo mongwe le yo mongwe yo a iketeletšago pele+ gomme a sa dule+ thutong ya Kriste ga a na Modimo.+ Yo a dulago thutong ye ke yo a nago le Tate gotee le Morwa.+ 10 Ge e ba motho a etla go lena gomme a sa tliše thuto ye, le se ke la mo amogela magaeng a lena+ goba la mo dumediša.+ 11 Gobane yo a mo dumedišago o na le kabelo medirong ya gagwe e kgopo.+ 12 Le ge ke na le dilo tše dintši tše nka le ngwalelago tšona, ga ke rate go dira bjalo ka pampiri le enke,+ eupša ke holofela go tla go lena le go bolela le lena re lebantše difahlego,+ gore lethabo la lena+ le be ka tekanyo e tletšego.+ 13 Bana ba ngwaneno yo a kgethilwego ba a go dumediša.+